Liides
Liides (inglise interface) on kahe seadme, arvutiprogrammi või seadme ja inimese vaheline vahelüli, mis hõlbustab nende koostööd. Informaatikas on mitmeid liidesetüüpe, näiteks rakendusliides ehk programmiliides, lühend API (Application Program Interface); kasutajaliides, UI (User Interface); graafiline kasutajaliides, GUI (Graphical User Interface); digitaalne visuaalne kasutajaliides, DVI (Digital Visual Interface); muusikariista digitaalliides, MIDI (Musical Instrument Digital Interface).